*****

ΑΠΟΦΑΣΗ ΤΗΣ ΕΠΙΤΡΟΠΗΣ

της 5ης Μαρτίου 1984

περί εφαρμογής της γεωργικής αναδιάρθρωσης στην Ιταλία (περιοχή Molise) σύμφωνα με τις οδηγίες 72/159/ΕΟΚ, 72/160/ΕΟΚ, 72/161/ΕΟΚ και 75/268/ΕΟΚ του Συμβουλίου

(Το κείμενο στην ιταλική γλώσσα είναι το μόνο αυθεντικό)

(84/153/ΕΟΚ)

Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,

Έχοντας υπόψη:

τη συνθήκη για την ίδρυση της Ευρωπαϊκής Οικονομικής Κοινότητας,

την οδηγία 72/159/ΕΟΚ του Συμβουλίου της 17ης Απριλίου 1972 περί του εκσυγχρονισμού των γεωργικών εκμεταλλεύσεων (1), όπως τροποποιήθηκε τελευταία από την οδηγία 82/436/ΕΟΚ (2), και ιδίως το άρθρο 18 παράγραφος 3,

την οδηγία 72/160/ΕΟΚ του Συμβουλίου της 17ης Απριλίου 1972 περί της ενθαρρύνσεως της παύσεως της γεωργικής δραστηριότητας και της διαθέσεως της χρησιμοποιούμενης γεωργικής επιφάνειας για σκοπούς βελτιώσεως των διαρθρώσεων (3), όπως τροποποιήθηκε τελευταία από την οδηγία 82/436/ΕΟΚ, και ιδίως το άρθρο 9 παράγραφος 3,

την οδηγία 72/161/ΕΟΚ του Συμβουλίου της 17ης Απριλίου 1972 περί της κοινωνικοοικονομικής πληροφορήσεως και της επαγγελματικής καταρτίσεως των ατόμων που εργάζονται στη γεωργία (4), όπως τροποποιήθηκε τελευταία από την οδηγία 82/436/ΕΟΚ, και ιδίως το άρθρο 11 παράγραφος 3,

την οδηγία 75/268/ΕΟΚ του Συμβουλίου της 28ης Απριλίου 1975 περί της ορεινής γεωργίας και ορισμένων προβληματικών ζωνών (5), όπως τροποποιήθηκε τελευταία από την οδηγία 82/786/ΕΟΚ (6), και ιδίως το άρθρο 13,

Εκτιμώντας:

ότι η ιταλική κυβέρνηση κοινοποίησε το νόμο αριθ. 16 της περιοχής Molise της 4ης Ιουλίου 1978 περί της εφαρμογής των κοινοτικών οδηγιών για τη γεωργική αναμόρφωση, καθώς και το νόμο αριθ. 15 της 7ης Ιουλίου 1982 που τροποποιεί το νόμο αριθ. 16 της 4ης Ιουλίου 1978·

ότι, σύμφωνα με το άρθρο 18 παράγραφος 3 της οδηγίας 72/159/ΕΟΚ, το άρθρο 9 παράγραφος 3 της οδηγίας 72/160/ΕΟΚ, το άρθρο 11 παράγραφος 3 της οδηγίας 72/161/ΕΟΚ και το άρθρο 13 της οδηγίας 75/268/ΕΟΚ, η Επιτροπή πρέπει να αποφασίσει αν πληρούνται οι όροι χρηματοδοτικής συμμετοχής της Κοινότητας, συναρτήσει του αν είναι συμβιβαστοί οι νόμοι που κοινοποιήθηκαν με τις οδηγίες που προαναφέρθηκαν και λαμβάνοντας υπόψη τους αντικειμενικούς στόχους αυτών, καθώς και την αναγκαία σύνδεση μεταξύ των διαφόρων μέτρων που ελήφθησαν στην Ιταλία για την εφαρμογή των οδηγιών αυτών·

ότι ο νόμος αριθ. 16 της 4ης Ιουλίου 1978 και ο νόμος αριθ. 15 της 7ης Ιουλίου 1982 της περιοχής Molise ανταποκρίνονται στους όρους και τους στόχους των οδηγιών που προαναφέρθηκαν·

ότι υπήρξε διαβούλευση με την Επιτροπή του Ευρωπαϊκού Γεωργικού Ταμείου Προσανατολισμού και Εγγυήσεων όσον αφορά τη χρηματοδοτική πλευρά·

ότι τα προβλεπόμενα μέτρα στην παρούσα απόφαση είναι σύμφωνα με τη γνώμη της Μόνιμης Επιτροπής Γεωργικών Διαρθρώσεων,

ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:

Άρθρο 1

Ο νόμος αριθ. 16 της περιοχής Molise της 4ης Ιουλίου 1978 περί της εφαρμογής των κοινοτικών οδηγιών για τη γεωργική αναδιάρθρωση, καθώς και ο νόμος αριθ. 15 της 7ης Ιουλίου 1978 που τροποποιεί τον νόμο αριθ. 16 της 4ης Ιουλίου 1978 ανταποκρίνονται στους όρους για χρηματοδοτική συμμετοχή της Κοινότητας στα κοινά μέτρα που προβλέπονται από τις οδηγίες αυτές, λαμβανομένων υπόψη των μέτρων που ελήφθησαν στην Ιταλία για την εφαρμογή των οδηγιών 72/159/ΕΟΚ, 72/160/ΕΟΚ, 72/161/ΕΟΚ και 75/268/ΕΟΚ.

Άρθρο 2

Η παρούσα απόφαση απευθύνεται στην Ιταλική Δημοκρατία.

Βρυξέλλες, 5 Μαρτίου 1984.

Για την Επιτροπή

Poul DALSAGER

Μέλος της Επιτροπής

(1) ΕΕ αριθ. L 96 της 23. 4. 1972, σ. 1.

(2) ΕΕ αριθ. L 193 της 3. 7. 1982, σ. 37.

(3) ΕΕ αριθ. L 96 της 23. 4. 1972, σ. 9.

(4) ΕΕ αριθ. L 96 της 23. 4. 1972, σ. 15.

(5) ΕΕ αριθ. L 128 της 19. 5. 1975, σ. 1.

(6) ΕΕ αριθ. L 327 της 24. 11. 1982, σ. 19.